Source: http://www.epa.ee/et/andmebaasid/leiutiste-andmebaasid?wa_id=964&wa_id_key=
Timestamp: 2017-06-25 10:43:59+00:00

Document:
Leiutiste andmebaasid | Patendiamet
KKK EESTI KEELES
Sisesta märksõnad, mida soovid otsida. Otsi
Eesti Patendiamet Leiutised (patendid, kasulikud mudelid)
AndmebaasidLeiutiste andmebaasid
Kaubamärkide andmebaasid
Tööstusdisainilahenduste andmebaasid
Geograafiliste tähiste andmebaasid
Riikide, teiste ühenduste ja valitsustevaheliste organisatsioonide koodid
AvalehtLisateaveAndmebaasidLeiutiste andmebaasid Leiutiste andmebaasid	PrintPDF
Eesti patenditaotluste ja patentide andmebaas
Andmebaas sisaldab andmeid alates patendiseaduse jõustumisest 23. mail 1994 Patendiametile esitatud Eesti siseriiklike patenditaotluste ja 24. augustil 1994 Eesti ühinemise järel patendikoostöölepinguga (PCT) Eestis siseriiklikku menetlusse esitatud rahvusvaheliste patenditaotluste ning nende kummagi alusel välja antud patentide kohta.
Andmebaasis on andmed ainult nende patenditaotluste kohta, mis on Patendiameti poolt patendiseaduse kohaselt avaldatud. Enne avaldamist tagasivõetud, tagasivõetuks loetud või tagasi lükatud patenditaotluste kohta andmeid andmebaas ei sisalda ning nendega ei ole lubatud tutvuda ka Patendiametis.
Andmebaas sisaldab iga patenditaotluse kohta kõige olulisemaid bibliograafilisi andmeid koos leiutise nimetuse ja leiutise olemuse lühikokkuvõttega eesti ning inglise keeles ja põhijoonisega, kui see on olemas. Nii leiutise nimetus kui lühikokkuvõte eesti ja inglise keeles võimaldavad teha sõnaotsingut. Andmebaas sisaldab ka andmeid patenditaotluse või patendi õigusliku staatuse kohta ja võimaldab jälgida kehtivusaasta lõivude tasumist.
Otsing on tasuta. Andmebaas töötab brauseritega alates versioonist Microsoft Internet Explorer 4.0, Netscape 8, Mozilla Firefox 2.0.0.9.
Andmebaas on informatiivne ega ole õigusliku tähendusega. Õiguslik tähendus on registri andmetel ja Eesti Patendilehes avaldatud teadetel. Kinnitatud kirjaliku teabe ja dokumentide kinnitatud ärakirjade saamiseks registrist esitatakse Patendiametile kirjalik avaldus ning tasutakse riigilõiv vastavalt riigilõivuseaduse § 113 lõikele 3 või § 114 lõikele 1. Patenditaotluste ja väljaantud patentide menetluse käiguga saab tutvuda "Eesti Patendilehes" ilmuvate teadete kaudu ning menetlus- ja toimikutega tutvumise teel Patendiametis. Patendiamet väljastab ettenähtud riigilõivu tasumisel menetlus- ja registritoimikute dokumentide kinnitatud ärakirju. Kinnitatud ärakirjade saamiseks palume pöörduda Patendiameti registriosakonna poole.
Andmebaasi uuendamine toimub igal neljapäeval ajavahemikus 16.30-17.00. Sel ajavahemikul tehtud otsing ei pruugi anda õiget tulemust.
Eestis jõustamiseks esitatud Euroopa patentide andmebaas
Andmebaas sisaldab andmeid Eestis jõustamiseks esitatud Euroopa patentide, Eestis kehtivate Euroopa patentide ja Eestis kehtivuse lõpetanud (sh tühistatud) Euroopa patentide kohta.
NB! Otsingu lehekülgedel ärge kasutage brauseri back nuppu.
Eestis on võimalik jõustada Euroopa patente, mis on välja antud pärast 1. juulit 2002 (Eesti Vabariik ühines Euroopa patentide väljaandmise konventsiooniga (EPC) 1. juulil 2002) Euroopa Patendiametile (EPO) esitatud Euroopa patenditaotluste alusel tingimusel, et Eesti Vabariik on Euroopa patendis märgitud riik.
Otsing on tasuta. Andmebaasi kasutamisel on vajalik JavaScripti toetav brauser.
Andmebaasis on Eestis jõustamiseks esitatud Euroopa patentide olulisemad andmed. Andmebaas on informatiivne ega oma õiguslikku tähendust. Õiguslik tähendus on registri andmetel ja Eesti Patendilehes avaldatud teadetel. Kinnitatud kirjaliku teabe ja dokumentide kinnitatud ärakirjade saamiseks registrist esitatakse Patendiametile kirjalik avaldus ning tasutakse riigilõiv vastavalt riigilõivuseaduse § 113 lõikele 3 või § 114 lõikele 1.
Täpsemaid andmeid Euroopa patenditaotluste ja nende menetluse kohta EPO-s saab EPO veebilehel andmebaasist European Patent Register.
Eestis kehtivate Euroopa patentide patendikirjelduste tõlgetega saab tutvuda Eesti Intellektuaalomandi ja Tehnoloogiasiirde Keskuses tõlke avaldamise teate "Eesti Patendilehes" ilmumise päevast alates.
Patendiamet väljastab ettenähtud riigilõivu tasumisel Euroopa patendikirjelduste tõlgete ja registriandmete kinnitatud ärakirju. Kinnitatud ärakirjade saamiseks palume pöörduda Patendiameti vastuvõtu poole.Andmebaasi uuendamine toimub igal neljapäeval ajavahemikus 16.30-17.00. Sel ajavahemikul tehtud otsing ei pruugi anda õiget tulemust.
Kasulike mudelite andmebaas
Andmebaas sisaldab Eesti Vabariigis registreeritud kasulike mudelite andmeid kasuliku mudeli seaduses sätestatud mahus.
Registreeritud kasulike mudelite andmed on andmebaasis taotlejate poolt esitatud kujul.
Taotluste numbrid on 10-kohalised (näiteks U200600066) ja registreeringute numbrid on 5-kohalised (näiteks 00669).
Andmebaas on informatiivne ega oma õiguslikku tähendust. Otsingu tulemused ei taga kasuliku mudeli kaitstavust ja ei ole Patendiametile siduvad kasuliku mudeli menetlemisel. Õiguslik tähendus on registri andmetel ja Eesti Kasuliku Mudeli Lehes avaldatud teadetel. Kinnitatud kirjaliku teabe ja dokumentide kinnitatud ärakirjade saamiseks registrist esitatakse Patendiametile kirjalik avaldus ning tasutakse riigilõiv vastavalt riigilõivuseaduse § 113 lõikele 3 või § 114 lõikele 1.
Andmete täpsustamiseks ja kasulike mudelite registrist teabe või ametliku väljavõtte saamiseks tuleb pöörduda Patendiameti vastuvõtu poole.
Andmebaasi uuendamine toimub igal neljapäeval kella 16.30-17.00. Sel ajavahemikul tehtud otsing ei pruugi anda õiget tulemust.
Eestis kehtivad meditsiini- ja taimekaitsetoodete täiendava kaitse tunnistused (SPC)
Andmebaas sisaldab Eesti Vabariigis registreeritud ja kehtivate meditsiinitoodete ja taimekaitsetoodete täiendava kaitse tunnistuste (SPC) olulisi andmeid.
Meditsiini- ja taimekaitsetoodetele, millel on kehtiv müügiluba, on võimalik taotleda maksimaalselt viieks aastaks täiendavat kaitset (patendiseaduse VIII1 peatükk). Pediaatrias kasutatavate ravimite puhul on täiendavat kaitset võimalik veel kuue kuu võrra pikendada.
Uuendamine toimub iga kuu Eesti Patendilehe ilmumise päeval.
Teised tasuta andmebaasid
Ülemaailmne patentide andmebaasFoorum
Euroopa patentide andmebaas (endine Register Plus)
PCT taotluste otsingubaas
IP and technology databases - WIPO andmebaasid
Soome patendiameti andmebaas
USA patendi- ja kaubamärgiameti patendiandmebaas
Saksa patendi- ja kaubamärgiameti patendiandmebaas
Kas sellest teabest oli kasu? Jah Ei Palun selgita valikut Viimati muudetud 24.03.2017
AMETISTKontaktPatendiametStruktuurTeabenõueTagasiside/infopäringDokumendiregisterTööpakkumised LISATEAVEAndmebaasidÕigusaktidLõivudPlangidVäljaandedPatendivolinikudViitedKeelenurkStatistika Tööstusomandi kaitse
KOOSTÖÖ EUIPO-gaKoostöö EUIPO-gaKoostöö uudisedEuroopa kaubamärgi ja disaini võrgustikÕigusaktidVäljaandedVideodÜhisteatisedEUIPO uudiskiriKKK EL-i kaubamärgi ja ühenduse disaini kohta Avaleht
Patendiamet Toompuiestee 7, 15041 Tallinn telefon: 627 7900, e-post: patendiamet[a]epa.ee, info[a]epa.eeVastuvõtt telefon: 627 7911, e-post: vastuvoett[a]epa.ee
Meediapäringud press[a]epa.ee

References: § 113
 § 114
 § 113
 § 114
 § 113
 § 114